Easington (Durham)

Easington er en by øst i grevskapet Durham i England. Den er administrasjonsby for og har gitt navn til distriktet Easington. Den består av middelalderlandsbyen Easington Village og den tidligere gruvebyen Easington Colliery, som er adskilte verdslige sogn. Den er lokalisert ved veikrysset til motorveien A182 som går nordvest til Hetton-le-Hole. Seaham Harbour og Houghton-le-Spring, og motorveien A19 som går nord til Sunderland og sør til Middlesbrough. Som en tidligere by for kullgruvedrift, som tidligere var hjørnesteinsindustrien i Easington, er byen i dag preget av stor arbeidsledighet etter at gruven ble nedlagt i 1993. Befolkningstallet for Easington Village var på 2 164 i 2001,Office for National Statistics: «Census 2001: Parish Headcounts: Easington»  men har økt noe til 2 171 ved folketellingen i 2011.«Parish population 2011» 

Easington er det eneste stedet langs kysten i Storbritannia hvor man finner magnesiumholdige kalksteinsklipper.Bird, Eric (2010):  Encyclopedia of the World's Coastal Landforms, bind 1, Springer Science & Business Media, s. 466The Easington Atlas  (PDF), Limestone Landscapes

Filmen Billy Elliot, hvor handlingen utspant seg i den fiktive byen Everington, ble for det meste spilt inn i Easington. Unntaket er scener fra en gruve, som man måtte til Ellington i Northumberland for å filme. Den påfølgende musikalversjonen har derimot identifisert Easington som sin setting.Pidd, Helen (28. september 2014): «Village shares its Billy Elliot stories at live screening of West End show», The Guardian«Top 10 TV Locations», This is Durham

 Kjente personer 
 Nicholas Breakspear (død 1159), pavelig diplomat til Norge, senere pave Hadrian IV (som eneste pave fra England), bodde her for tid.«The building with a history of its own», The Journal 2. mai 2005
 Jez Lowe, folkesanger og låtskriver, født i Easington Colliery

 Referanser 

 Eksterne lenker 


Kategori:Byer i Durham